”Tämä on etuoikeutettu ammatti”

Psykiatrit Janna Mustonen ja Emma Paalanen työskentelevät Pohjois-Karjalan hyvinvointialue – Siun sotessa, ja heillä molemmilla on pitkä kokemus organisaation tarjoamista työmahdollisuuksista psykiatrian klinikkaryhmässä. Janna toimii ylilääkärinä aikuisten psykiatrisella poliklinikalla ja kriisiosastolla, kun taas Emma on apulaisylilääkäri vanhuspsykiatrian osastolla.

“Tämä on etuoikeutettu ammatti, missä saa olla tosi lähellä ihmisyyden ydintä”

Kun Jannalta ja Emmalta kysyy, mikä saa heidät pysymään Siun sotessa, vastaus on selkeä: työyhteisön tuki ja merkityksellinen työ. “Työkaverit ovat todella iso voimavara. Tämä on etuoikeutettu ammatti, missä saa olla tosi lähellä ihmisyyden ydintä”, Janna toteaa ja painottaa, että potilastyö on myös erittäin antoisaa. Työn merkityksellisyys nousee esiin myös Emman ajatuksissa: “Koen tärkeäksi, että työskentelen julkisella sektorilla. Minulla on myös mahdollisuus vaikuttaa hoitoketjuihin ja jopa yhteiskunnallisiin asioihin.”

“Koen tärkeäksi, että työskentelen julkisella sektorilla.”

Molemmat korostavat, että psykiatria alana tarjoaa monipuolista ja haasteellista työtä, jossa näkee myös palkitsevia onnistumisia, kuinka potilaat toipuvat ja elämänlaatu paranee vaikeissakin tilanteissa.

Kiinnostaako sinua lääkärin työt Pohjois-Karjalassa? Katso avoimet työpaikkamme lääkäreille: Lääkäri, Pohjois-Karjala

Siun sote on ottanut käyttöön EVAL-sovelluksen yhdeksi rekrytointikanavaksi erityisesti erikoistumisvaiheen lääkäreille. EVAL-sovellukseen voit tutustua sekä rekisteröityä tästä linkistä: EVAL-sovellus

Monipuoliset uramahdollisuudet Siun sotessa

Janna ja Emma ovat molemmat tehneet pitkän urapolun Siun sotessa. He ovat molemmat aloittaneet uransa amanuensseina ja kandeina ja edenneet aina ylilääkärin ja apulaisylilääkärin tehtäviin asti. “Siun sote tarjoaa mahdollisuuksia monenlaiseen erikoistumiseen, ja täällä voi oikeasti vaikuttaa omaan työnkuvaansa,” Emma kertoo.

Erityisesti Siun soten laaja psykiatrian klinikkaryhmä on heidän mukaansa organisaation vahvuus. “Meillä on todella laaja poliklinikkaryhmä ja korkeat laatustandardit. Annamme näyttöön perustuvaa hoitoa, mutta meillä on inhimillinen ote”, Janna sanoo.

Psykiatrian erikoisala tekee paljon yhteistyötä Siun soten muiden yksiköiden kuten päivystyksen, keskussairaalan, kotihoidon, ja vanhuspalvelujen kanssa sekä myös eri toimijoiden, kuten poliisin ja lastensuojelun kanssa.

Psykiatrian osastot muuttivat vuonna 2016 aivan uusiin tiloihin Pohjois-Karjalan keskussairaan yhteyteen. Emma ja Janna kokevat muutolla olleen positiivisia vaikutuksia. ”Potilasturvallisuus parani. Ja ehdottomasti somaattisia palveluita saadaan entistä paremmin,” Emma toteaa.

”MET- ja elvytysryhmät tulevat nyt meille tarvittaessa paikan päälle. Yhteistyö osastojemme ja poliklinikkojemme välillä on tiivistynyt nyt kun olemme samassa rakennuksessa,” Janna jatkaa.

Uudehkot tilat saavat kiitosta sekä Emmalta että Jannalta. ”Iso plussa mielestäni on se, että meillä on omat työhuoneet, mikä ei käsittääkseni ole itsestäänselvyys nykypäivänä,” Emma toteaa.

Seniorituki ja moniammatillisuus opiskelijoiden tukena

Psykiatrian alaa harkitseville opiskelijoille Janna ja Emma haluavat korostaa Siun soten opiskelijamyönteisyyttä. “Meillä saa erittäin hyvää senioritukea päivittäin, ja opiskelijat kehuvat sitä, miten heidät otetaan vastaan. Meillä psykiatriassa tykätään opiskelijoista ja koko sairaalamme on opiskelijamyönteinen”, Emma kertoo. Janna mainitsee moniammatillisen tiimityöskentelyn olevan keskeinen osa Siun soten toimintaa, ja opiskelijat saavat tukea potilasasioihin myös esimerkiksi psykologeilta ja sosiaalityöntekijöiltä sekä muulta työyhteisöltä.

”Meillä on todella osaavia ja ammattitaitoisia hoitajia, jotka tekevät itsenäisesti vastuullista työtä. Meillä on se yhdessä tekemisen meininki,” Emma muistuttaa.

Meillä on se yhdessä tekemisen meininki.”

“Meillä ei heitetä ketään syvään päähän yksin,” Janna vakuuttaa.

Siun sote tarjoaa myös mahdollisuuksia osallistua kansainvälisiin koulutuksiin ja joustavat työjärjestelyt, jotka mahdollistavat osapäivätyön ja inhimillisen työkuorman.

Pohjois-Karjala – luonnonläheinen ja nuorekas työympäristö

Siun sote ei tarjoa pelkästään uramahdollisuuksia, vaan myös Pohjois-Karjala alueena antaa monenlaisia mahdollisuuksia arkeen. “Täällä ihmiset ovat helposti lähestyttäviä, ja luonto on ainutlaatuinen,” Janna sanoo. Hän mainitsee myös Joensuun kaupungin nuorekkaan ilmapiirin, joka syntyy osittain kaupungin opiskelijoista. Joensuu toimii opiskelukaupunkina yli 13 000 korkeakouluopiskelijalle ja tuhansille muille opiskelijoille.

“Täällä ihmiset ovat helposti lähestyttäviä, ja luonto on ainutlaatuinen.”

Emma puolestaan nostaa esiin alueen turvallisuuden perheen kasvatuksen kannalta ja monipuoliset kulttuurimahdollisuudet. Pohjois-Karjalassa asuessa myös elinkustannukset ovat alhaisemmat.

Hyvinvointialueuudistus on jo tehty

Siun sote on ollut edelläkävijä hyvinvointialueuudistuksessa, ja psykiatrian osalta Janna ja Emma kokevat, että tämä näkyy organisaation toiminnassa. ”Olemme ihan eri tilanteessa kuin moni muu hyvinvointialue Suomessa. Meillä muutokset on jo tehty vuosia sitten eikä hyvinvointialuemuutos näkynyt toiminnassamme,” Janna toteaa.

Janna ja Emma haluavat korostaa, että Siun sotessa kehitetään aktiivisesti uusia toimintatapoja ja ollaan Suomen mittakaavassa etulinjassa monissa asioissa psykiatrian saralla. “Jos haluaa kehittyä alansa huipuksi, täällä siihen on hyvät mahdollisuudet” Emma kiteyttää.

“Jos haluaa kehittyä alansa huipuksi, täällä siihen on hyvät mahdollisuudet”

Siun soten psykiatrian kesäkandeille tarjotaan myös ’kesäkoulua’. ”Siinä opiskelijat saavat yleisluontoista tietoa hyvin laajasti monista eri aiheista psykiatrian osalta,” lupaa Janna. Eikä luvassa ole pelkkää opiskelua, vaan vieraanvaraisessa Pohjois-Karjassa kandeille tarjotaan myös illanviettoja, saunomista ja veneilyä.

Työyhteisön tuki, monipuoliset uramahdollisuudet ja Pohjois-Karjalan luonnonläheinen ympäristö tekevät Siun sotesta erinomaisen paikan kasvaa ja kehittyä ammattilaisena.

Tutustu työmahdollisuuksiin Siun sotessa!

Kaikki avoimet työpaikkamme löydät tästä linkistä: Avoimet työpaikat, Siun sote

Kaikki työmahdollisuudet lääkäreille löydät tästä linkistä: Lääkärit, Siun sote

Pohjois-Karjalaan? Miksi mihinkään muualle?

Pohjois-Karjalasta löytyy duunia ja uramahdollisuuksia siinä missä muualtakin, mutta meillä päin vähintään yhtä tärkeää on se, mitä tapahtuu vuorokauden muina aikoina. Ja meillähän aikaa riittää, kun kaikki on lähellä ja elämän voi omistaa muiden unelmien sijaan omilleen.

Pohjois-Karjala on niille, jotka haluavat riisua turhantärkeyden minimiin ja joiden seurassa saa olla outo tai liian tuttavallinen luvan kanssa. Vaihda siis verkkarit jalkaan tai sinistä kajalia silmiin, jos siltä sattuu tuntumaan. Puhu niin kuin ajattelet ja elä sellaista elämää, joka on sinulle tarkoitettu. Tule yhdeksi meistä!

Miksipä et muuttaisi Joensuuhun?
Elo Joensuussa on niin ihanaa, että on kerrassaan pöhköä jättää muuttamatta meille. Siksipä muuttamisesta halutaan tehdä mahdollisimman helppoa. Töiden perässä muuttavien kotiutumista helpottaa Muuttoagentti, joka neuvoo veloituksetta henkilökohtaisesti vaikkapa asumiseen tai puolison työllistymiseen liittyvissä kysymyksissä.

Muuttoagentti neuvoo veloituksetta vaikkapa näissä kysymyksissä:

missä voi asua?

mitä Joensuussa voi puuhata?

mistä löytyy töitä?

mitä kaikkea voi opiskella?